డి.డి.ఇటాలియా

దిన్షా దాదాభాయి ఇటాలియా హైదరాబాదుకు చెందిన ప్రముఖ పార్సీ వ్యాపారస్తుడు, రాజ్యసభ సభ్యుడు. దిన్షా ఇటాలియా 1882, మార్చి 10న అప్పటి బొంబాయి ప్రెసిడెన్సీలోని సూరత్ జిల్లాకు చెందిన ఛిక్లీలో జన్మించాడు. ఈయన తండ్రి దాదాభాయి ఇటాలియా నిజాం పరిపాలనలోని హైదరాబాదు రాజ్యంలో స్థిరపడిన వ్యాపారస్తుడు. దిన్షా ఇటాలియా విద్యాభ్యాసం నిజాం కళాశాలలో సాగింది. ఈయన భార్య బాయిమాయి దేభర్. ఈయనకు ఒక కుమారుడు, ఆరుగురు కుమార్తెలు.

దిన్షా ఇటాలియా హైదరాబాదు రాష్ట్ర శాసనసభకు ఎన్నికయ్యాడు. 1952, ఏప్రిల్ 3 నుండి 1956 ఏప్రిల్ 2 వరకు రాజ్యసభ సభ్యుడిగా ఉన్నాడు. ఈయన 1964, సెప్టెంబరు 7న మరణించాడు.

మూలాలు

వర్గం:1882 జననాలు
వర్గం:1964 మరణాలు
వర్గం:నిజాం కళాశాల పూర్వవిద్యార్ధులు
వర్గం:హైదరాబాదు జిల్లా వ్యాపారవేత్తలు
వర్గం:హైదరాబాదు జిల్లా నుండి ఎన్నికైన హైదరాబాదు రాష్ట్ర శాసన సభ్యులు
వర్గం:హైదరాబాదు జిల్లా (హైదరాబాదు రాష్ట్రం) నుండి ఎన్నికైన రాజ్యసభ సభ్యులు